**Transzparencia jelentés módszertana**

Az ORION PHARMA Kft (székhely: 1139 Budapest, Pap Károly u 4-6., cégjegyzékszám: 01-09-076593.; adószám: 10548079-2-41), mint a Generikus Gyógyszergyártók és Forgalmazók Magyarországi Érdekvédelmi Egyesületének tagja ezúton teszi közzé az Egyesület által elfogadott Transzparenia Kódex szerinti jelentését a 2023. évre vonatkozóan, a kódexben meghatározott módszertan szerint.

A Transzparencia Kódex letölthető innen: [generikus-transzparencia-kodex-alairt-scan.pdf (orionpharma.hu)](http://www.orionpharma.hu/globalassets/generikus-transzparencia-kodex-alairt-scan.pdf)

*Átláthatóság elve:*

A közzététel célja, az etikus, jogszerű és átlátható üzleti működés biztosítása azáltal, hogy minden olyan juttatás publikálásra kerüljön, mely az Orion Pharma Kft. és az egészségügyi szakemberek, egészségügyi szolgáltatók, szervezetek együttműködésének átláthatóságát szolgálják.

*Módszertanunk egyedi elemei:*

Az egészségügyi szakembereknek történő juttatás esetében a rendezvények szerinti bontást választottuk.

Minden, a közzététel során nyilvánosságra hozott költség az adott esemény pénzügyi teljesítésnek megfelelő naptári évben kerül megjelenítésre; január 1- december 31. terjedő időszakra vonatkozóan.

Az Orion Pharma Kft. pénzügyi rendszerén keresztül teljesített kifizetések időpontját alkalmazzuk a juttatásra vonatkozó kötelezettség teljesítésének időpontjaként. A jelentés a hazai iparági szabályozások által előírt nyelven (magyarul) kerül megjelenítésre.

Az egészségügyi szakembereknek nyújtott támogatás esetében az ÁFÁ-val növelt bruttó értéket szerepeltetünk.

Az egészségügyi szakemberek által nyújtott szolgáltatások esetében - amelyek kizárólag számla ellenében történnek - a bruttó számlaösszeget tüntetjük fel.

Az egészségügyi szakemberek által nyújtott szolgáltatások esetében az egészségügyi szakember nevét, csak akkor tüntetjük fel, ha az egészségügyi szakember a Megbízási szerződésben ehhez kifejezetten hozzájárult.

Az egyes egészségügyi szakembereknek nyújtott szolgáltatások név szerinti közzététele érdekében az Orion Pharma Kft. beszerzi az adott egészségügyi szakember önkéntes hozzájárulását. Ilyen hozzájárulás hiányában a juttatás közzétételére összesített módon, személyes adatok nélkül kerül sor. A hozzájáruló nyilatkozat beszerzésére a szerződés megkötésekor kerül sor.

Az egészségügyi szakember bármikor jogosult visszavonni a hozzájárulását. A jóváhagyás visszavonása vagy törlése az Orion Pharma Kft. adatbiztonsági előírásainak megfelelően történik.

Szervezeteknek nyújtott támogatás esetében - ezek kizárólag pénzbeli támogatások - adóterhet nem tüntetünk fel.

A táblázatban szereplő díjak magyar ezer forintban kerülnek feltüntetésre.

Külföldi kongresszusok esetén az MNB- adott napi valutaváltási árfolyamai az irányadók.